CELEX: 32000D0085
Language: el
Date: 1999-12-21 00:00:00
Title: 2000/85/ΕΚ: Απόφαση της Επιτροπής, της 21ης Δεκεμβρίου 1999, για τον καθορισμό ειδικών όρων που διέπουν τις εισαγωγές προϊόντων αλιείας καταγωγής Λετονίας [κοινοποιηθείσα υπό τον αριθμό Ε(1999) 4756] (Κείμενο που παρουσιάζει ενδιαφέρον για τον ΕΟΧ)

Avis juridique important

|

32000D0085

2000/85/ΕΚ: Απόφαση της Επιτροπής, της 21ης Δεκεμβρίου 1999, για τον καθορισμό ειδικών όρων που διέπουν τις εισαγωγές προϊόντων αλιείας καταγωγής Λετονίας [κοινοποιηθείσα υπό τον αριθμό Ε(1999) 4756] (Κείμενο που παρουσιάζει ενδιαφέρον για τον ΕΟΧ)  

Επίσημη Εφημερίδα αριθ. L 026 της 02/02/2000 σ. 0021 - 0025

ΑΠΟΦΑΣΗ ΤΗΣ ΕΠΙΤΡΟΠΗΣτης 21ης Δεκεμβρίου 1999για τον καθορισμό ειδικών όρων που διέπουν τις εισαγωγές προϊόντων αλιείας καταγωγής Λετονίας[κοινοποιηθείσα υπό τον αριθμό Ε(1999) 4756](Κείμενο που παρουσιάζει ενδιαφέρον για τον ΕΟΧ)(2000/85/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την οδηγία 91/493/ΕΟΚ του Συμβουλίου, της 22ας Ιουλίου 1991, περί καθορισμού των υγειονομικών κανόνων οι οποίοι διέπουν την παραγωγή και τη διάθεση στην αγορά αλιευτικών προϊόντων(1), όπως τροποποιήθηκε τελευταία από την οδηγία 97/79/ΕΚ(2), και ιδίως το άρθρο 11,Εκτιμώντας τα ακόλουθα:(1) ομάδα εμπειρογνωμόμων της Επιτροπής διενήργησε επίσκεψη στη Λετονία για την επαλήθευση των όρων υπό τους οποίους παράγονται, αποθηκεύονται και αποστέλλονται στην Κοινότητα τα προϊόντα αλιείας·(2) οι διατάξεις της νομοθεσίας της Λετονίας σχετικά με την υγειονομική επιθεώρηση και παρακολούθηση προϊόντων αλιείας μπορούν να θεωρηθούν ισοδύναμες με τις διατάξεις της οδηγίας 91/493/ΕΟΚ·(3) στη Λετονία, η "State Veterinary Service (SVS)" του Υπουργείου Γεωργίας ελέγχει αποτελεσματικά την εφαρμογή των εν ισχύ νόμων·(4) η διαδικασία χορήγησης του υγειονομικού πιστοποιητικού που αναφέρεται στο άρθρο 11 παράγραφος 4 στοιχείο α) της οδηγίας 91/493/ΕΟΚ πρέπει επίσης να καλύπτει τον ορισμό ενός υποδείγματος πιστοποιητικού, τις ελάχιστες απαιτήσεις σχετικά με τη γλώσσα ή γλώσσες σύνταξής του, καθώς και την ιδιότητα του προσώπου που είναι εξουσιοδοτημένο να την υπογράφει·(5) σύμφωνα με το άρθρο 11 παράγραφος 4 στοιχείο β) της οδηγίας 91/493/ΕΟΚ, πρέπει να υπάρχει σήμανση της συσκευασίας των προϊόντων αλιείας, επί της οποίας πρέπει να αναγράφεται το όνομα της τρίτης χώρας και ο αριθμός έγκρισης της εγκατάστασης, πλοίου-εργοστασίου, ψυκτικής αποθήκης ή πλοίου-ψυγείου προέλευσης·(6) σύμφωνα με το άρθρο 11 παράγραφος 4 στοιχείο γ) της οδηγίας 91/493/ΕΟΚ, πρέπει να καταρτιστεί κατάλογος εγκεκριμένων εγαταστάσεων, πλοίων-εργοστασίων ή ψυκτικών αποθηκών· ότι πρέπει να καταρτιστεί κατάλογος εγκεκριμένων πλοίων-ψυγείων κατα την έννοια της οδηγίας 92/48/ΕΟΚ(3)· οι κατάλογοι αυτοί πρέπει να καταρτιστούν με βάση την ανακοίνωση της SVS προς την Επιτροπή· ότι εναπόκειται, ως εκ τούτου, στη SVS να εξασφαλίσει την τήρηση των διατάξεων που θεσπίζονται στο άρθρο 11 παράγραφος 4 της οδηγίας 91/493/ΕΟΚ·(7) η SVS παρέσχε επίσημες διαβεβαιώσεις σχετικά με την τήρηση των κανόνων που ορίζονται στο κεφάλαιο V του παραρτήματος της οδηγίας 91/493/ΕΟΚ και σχετικά με την τήρηση ισοδύναμων απαιτήσεων προς εκείνες που ορίζονται από την εν λόγω οδηγία για την έγκριση εγκαταστάσεων, πλοίων-εργοστασίων, ψυκτικών αποθήκων ή πλοίων-ψυγείων προέλευσης·(8) τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1η "State Veterinary Service (SVS)" του Υπουργείου Γεωργίας είναι η αρμόδια αρχή στη Λετονία για την εξακρίβωση και πιστοποίηση του γεγονότος ότι τα προϊόντα αλιείας και υδατοκαλλιέργειας πληρούν τις απαιτήσεις της οδηγίας 91/493/ΕΟΚ.Άρθρο 2Τα προϊόντα αλιείας και υδατοκαλλιέργειας καταγωγής Λετονίας πρέπει να πληρούν τους ακόλουθους όρους:1. κάθε αποστολή πρέπει να συνοδεύεται από πρωτότυπο υγειονομικό πιστοποιητικό, αριθμημένο, δεόντως συμπληρωμένο, με ημερομηνία και υπογραφή, το οποίο πρέπει να αποτελείται από ένα μόνο φύλλο, σύμφωνα με το υπόδειγμα του συνημμένου παραρτήματος Α·2. τα προϊόντα πρέπει να προέρχονται από εγκεκριμένες εγκαταστάσεις, πλοία-εργοστάσια, ψυκτικές αποθήκες ή πλοία-ψυγεία που εμφαίνονται στο συνημμένο παράρτημα Β.3. με εξαίρεση την περίπτωση των χύδην κατεψυγμένων αλιευτικών προϊόντων που προορίζονται για την παρασκευή διατηρημένων τροφίμων, όλες οι συσκευασίες πρέπει να φέρουν με ανεξίτηλα στοιχεία την ένδειξη "LATVIA", καθώς και τον αριθμό έγκρισης της εγκατάστασης του πλοίου-εργοστασίου, της ψυκτικής αποθήκης ή του πλοίου-ψυγείου προέλευσης.Άρθρο 31. Τα πιστοποιητικά που αναφέρονται στο άρθρο 2 παράγραφος 1 πρέπει να συντάσσονται σε μία τουλάχιστον επίσημη γλώσσα του κράτους μέλους στο οποίο διενεργούνται οι έλεγχοι.2. Τα πιστοποιητικά πρέπει να φέρουν το ονοματεπώνυμο, την ιδιότητα και την υπογραφή του αντιπροσώπου της SVS, καθώς και την επίσημη σφραγίδα της εν λόγω υπηρεσίας, η οποία να έχει χρώμα διαφορετικό από το υπόλοιπο κείμενο.Άρθρο 4Η παρούσα απόφαση απευθύνεται στα κράτη μέλη.Βρυξέλλες, 21 Δεκεμβρίου 1999.Για την ΕπιτροπήDavid BYRNEΜέλος της Επιτροπής(1) ΕΕ L 268 της 24.9.1991, σ. 15.(2) ΕΕ L 24 της 30.1.1998, σ. 31.(3) ΕΕ L 187 της 7.7.1992, σ. 41.ΠΑΡΑΡΤΗΜΑ A>PIC FILE= "L_2000026EL.002302.EPS">>PIC FILE= "L_2000026EL.002401.EPS">ΠΑΡΑΡΤΗΜΑ ΒI. ΚΑΤΑΛΟΓΟΣ ΕΓΚΕΚΡΙΜΕΝΩΝ ΕΓΚΑΤΑΣΤΑΣΕΩΝ>ΘΕΣΗ ΠΙΝΑΚΑ>II. ΚΑΤΑΛΟΓΟΣ ΚΑΤΑΧΩΡΗΜΕΝΩΝ ΠΛΟΙΩΝ-ΨΥΓΕΙΩΝ>ΘΕΣΗ ΠΙΝΑΚΑ>